b'\n_START_ARTICLE_\nHRT F1 Team\n_START_SECTION_\n2010\xc2\xa0m. sezonas\n_START_PARAGRAPH_\n2009\xc2\xa0m. spalio 31 d. ekipa oficialiai paskelb\xc4\x97, kad vienu komandos lenktyninink\xc5\xb3 bus brazilas Bruno Senna. Kitu ekipos lenktynininku tapo indas Karun Chandhok._NEWLINE_\xc4\xaepus\xc4\x97jus sezonui ind\xc4\x85 komandoje pakeit\xc4\x97 japonas Sakon Yamamoto. Pastar\xc4\x85j\xc4\xaf lenktyninink\xc4\x85 paskutin\xc4\x97se dvejose sezono lenktyn\xc4\x97se pakeit\xc4\x97 Formul\xc4\x97s 1 veteranas austras Christian Klien._NEWLINE_Ekipa sezono metu kovojo tik d\xc4\x97l paskutini\xc5\xb3 viet\xc5\xb3 su kitomis naujok\xc4\x97mis Lotus Racing ir Virgin Racing. Geriausias komandos rezultatas buvo kelis kartus pasiekta 14 vieta.\n_START_SECTION_\n2011\xc2\xa0m. sezonas\n_START_PARAGRAPH_\n2010\xc2\xa0m. lapkri\xc4\x8dio m\xc4\x97nes\xc4\xaf Williams ekipa paskelb\xc4\x97, kad tieks savo pavar\xc5\xb3 d\xc4\x97\xc5\xbees Hispania ekipai nuo 2011 m. sezono._NEWLINE_Nepaisant naujovi\xc5\xb3, ekipa nesugeb\xc4\x97jo pasirodyti geriau nei paskutin\xc4\x97s vietos. Geriausia pasiekta vieta buvo \xc5\xa1lapiomis s\xc4\x85lygomis vykusiose Kanados GP, kuriose V. Liuzzi fini\xc5\xa1avo 13 vietoje. Sezon\xc4\x85 ekipa baig\xc4\x97 antr\xc4\x85 kart\xc4\x85 i\xc5\xa1 eil\xc4\x97s 11 bendros \xc4\xafskaitos vietoje.\n_START_SECTION_\n2012\xc2\xa0m. sezonas\n_START_PARAGRAPH_\nNauj\xc4\x85j\xc4\xaf sezon\xc4\x85 ekipa pakeit\xc4\x97 ital\xc4\x85 V. Liuzzi ispanu veteranu Pedro de la Rosa. Jo komandos draugu liko indas Narain Karthikeyan. Pirmose sezono lenktyn\xc4\x97se Australijoje ekipai v\xc4\x97l nesisek\xc4\x97\xc2\xa0\xe2\x80\x93 ne\xc4\xafveikusi 107\xc2\xa0% taisykl\xc4\x97s ji negavo leidimo startuoti lenktyn\xc4\x97se._NEWLINE_2012\xc2\xa0m. baland\xc5\xbeio 2 d. ekipos technikos vadovo viet\xc4\x85 papild\xc4\x97 Toni Cuquerella._NEWLINE_Geriausia sezono pasiekta vieta buvo 15-ta, kuomet Monake fini\xc5\xa1avo N. Karthikeyan._NEWLINE_Po \xc5\xa1io sezono komandai neradus naujo pirk\xc4\x97jo, ji pasitrauk\xc4\x97 i\xc5\xa1 F-1 \xc4\x8dempionato.'